## σημα συλλογου.wmf

Αγρίνιο 16/11/2020

Ανοιχτή επιστολή προς τον Διοικητή του Νοσοκομείου Αγρινίου

Κύριε Διοικητά και μέλη του Δ.Σ

Αντιπαρερχόμαστε του γεγονότος ότι παρά τις προσπάθειες που καταβάλαμε σαν σύλλογος να μας δεχτείτε στο γραφείο σας δεν μας έχετε απαντήσει ακόμη.

Δεν μπορούμε όμως ,έχοντας την αγωνιά των ανθρώπων για μια μονάδα αίματος ,να αντιπαρέρθουμε το γεγονός ότι ακυρώνετε εθελοντικές αιμοδοσίες λόγω ελλείψεως προσωπικού στο τμήμα αιμοδοσίας . Είναι απαράδεκτο κύριε Διοικητά να υπάρχει δυσλειτουργία του τμήματος της αιμοδοσίας σε σημείο να μην μπορεί να υποστηρίξει την θεμελιώδη λειτουργιά του λόγω ελλείψεως προσωπικού και αυτό είναι δική σας πρωτίστως ευθύνη και δευτερευόντως των μελών του Δ.Σ

Το νοσηλευτικό προσωπικό κύριε Διοικητά στο τμήμα αιμοδοσίας ,ασφαλώς το γνωρίζεται αλλά πρέπει να το αναφέρουμε , έπρεπε να είναι 25 άτομα για την ομαλή λειτουργία του και είναι μόνο 9.

Παρόλα αυτά το προσωπικό του τμήματος έχει υπερβάλει εαυτόν και ανταποκρίνεται στα καθήκοντα του. Εμείς σαν σύλλογος που έχουμε στόχο την διάδοση της ιδέας της εθελοντικής αιμοδοσίας όχι μόνο δεν έχουμε παράπονο αλλά έχουμε βραβεύσει το προσωπικό όχι γιατί κάνει απλώς την δουλειά του αλλά γιατί αυτήν την εργασία του την περιβάλει και με την έννοια του εθελοντή.

Με την έλλειψη προσωπικού και τις ακυρώσεις των εθελοντικών αιμοδοσιών εκτός της πόλης του Αγρινίου κύριε Διοικητά δημιουργείται όχι μόνο υστέρηση στην ομαλή ροη μονάδων αίματος στο νοσοκομείο με τα γνωστά αποτελέσματα αλλά και οι ομάδες εθελοντών που με κόπο κάθε σύλλογος έχει συστήσει αυτοδιαλύονται με αποτέλεσμα οι ελλείψεις σε αίμα να είναι στο οριακό σημείο για αρκετά μεγάλο χρονικό διάστημα στο νοσοκομείο Αγρινίου.

Θα πρέπει να στελεχωθεί άμεσα το τμήμα της αιμοδοσίας και όχι μόνο ,συμφώνα και με τις εξαγγελίες του Υπουργού υγείας έχει προσληφθεί ιατρικό και νοσηλευτικό προσωπικό, γιατί έχει αφεθεί έτσι το τμήμα αιμοδοσίας?

Θα έπρεπε να είχατε συστήσει μια ομάδα η όποια θα ήταν επιφορτισμένη μόνο για της εξωτερικές αιμοδοσίες εκμεταλλευόμενος έτσι και την κινητή μονάδα που υπάρχει για αυτό τον λόγο .

Σας καλούμε κύριε Διοικητά να φροντίσετε έτσι ώστε να συμπληρωθούν όλα τα κενά σε προσωπικό στο τμήμα αιμοδοσίας το ταχύτερο δυνατόν για να αποκατασταθεί η ομαλή ροη αίματος και να επαναδραστηριοποιηθουν οι ομάδες εθελοντών αιμοδοτών στον νομό μας ώστε να υπάρχει αυτάρκεια αίματος από εθελοντές αιμοδότες που είναι και το ασφαλέστερο μεταγγιζόμενο αίμα.

ΓΙΑ ΤΟ Δ.Σ

Κώστας Μαμασούλας